**6. pielikums**

Ilgtermiņa valsts pētījumu programmas

 “Inovāciju fonds – ilgtermiņa pētījumu programma”

platformas pieteikumu atklāta konkursa nolikumam

**Pakalpojuma Līgums par platformas ekspertīzes veikšanu**

Nr. \_\_\_\_\_\_\_\_\_\_\_\_\_\_

\_\_\_/\_\_\_/202\_/

Rīga

|  |
| --- |
| **Latvijas Zinātnes padome**, kuru, pamatojoties uz Ministru kabineta 2020. gada 30. jūnija noteikumiem Nr. 408 “Latvijas Zinātnes padomes nolikums” pārstāv tās direktors------ (turpmāk – Padome), no vienas puses,**Eksperts: \_\_\_\_\_\_\_\_\_\_\_\_\_\_\_\_** (turpmāk – Eksperts), no otras puses,(turpmāk abas puses kopā – Puses, katra atsevišķi – Puse), noslēdz šādu līgumu (turpmāk – Līgums): |
| **1. punkts****Līguma priekšmets**Padome pasūta un Eksperts, pamatojoties uz savu zinātnisko kvalifikāciju un pieredzi platformas pieteikuma zinātnes nozarē, veic ilgtermiņa ilgtermiņa valsts pētījumu programmas “Inovāciju fonds – ilgtermiņa pētījumu programma” (turpmāk – ilgtermiņa programma) platformas pieteikumu atklātajā konkursā (turpmāk – konkurss) Līguma 1. pielikumā “Platformas pieteikumu saraksts” (turpmāk – platformas pieteikumu saraksts) norādīto platformas pieteikumu ekspertīzi šādu darbu ietvaros (turpmāk – Darbi):1.1. sagatavo eksperta **individuālo vērtējumu** par katru platformas pieteikumu sarakstā norādīto platformas pieteikumu (turpmāk – Vērtējums) un iesniedz Padomei Nacionālajā zinātniskās darbības informācijas sistēmā (turpmāk – informācijas sistēma);1.2. sagatavo, saskaņo ar pārējiem ekspertiem platformas pieteikuma ekspertu **konsolidēto vērtējumu** (turpmāk – Konsolidētais vērtējums) un iesniedz Padomei ar informācijas sistēmas starpniecību, ja Eksperts ir izpildītājs Konsolidētajam vērtējumam;1.3. saskaņo Konsolidēto vērtējumu pirms tā iesniegšanas informācijas sistēmā.**2. punkts****Eksperta saistības**2.1. Eksperts sagatavo **Vērtējumu** platformas pieteikumu sarakstā norādītajiem platformas pieteikumiem un **Konsolidēto vērtējumu** (ja attiecināms**)** atbilstoši:2.1.1. Līguma 2. pielikumam “Platformas pieteikuma, platformas starpposma pārskata, platformas noslēguma pārskata noformēšanas un iesniegšanas metodika” (turpmāk – Metodika);2.1.2. Padomes prezentācijai par informācijas sistēmas lietošanu;2.1.3. Padomes elektroniski sniegtajai instrukcijai. 2.2. Eksperta pienākums ir veikt **Vērtējumu** un **Konsolidēto vērtējumu** (ja attiecināms) detalizēti, ar argumentāciju dotajam novērtējumam, kā arī atbilstoši vispārējām starptautiskās līdzinieku vērtēšanas (*peer review*) labajām praksēm un ievērojot Līguma 2.1. apakšpunktā noteikto.2.3. Ekspertam nav tiesību bez Padomes piekrišanas nodot trešajām personām Līgumā paredzētās saistības.2.4. Eksperts **Vērtējumu** un **Konsolidēto vērtējumu** (ja attiecināms)izpilda personīgi, ar saviem līdzekļiem, informācijas tehnoloģiju iekārtām un citiem nepieciešamajiem resursiem.2.5. Eksperts visu Līguma darbības laiku ir sasniedzams ar Līguma rekvizītos norādītā elektroniskā pasta starpniecību.2.6. Eksperts nodod Padomei visas autora mantiskās tiesības uz **Vērtējumu** un **Konsolidēto vērtējumu** (ja attiecināms).2.7. Eksperts:2.7.1. **Vērtējumu** nodod, apstiprinot to informācijas sistēmā līdz **202\_. gada\_\_.\_\_\_\_\_\_\_\_\_;**2.7.2.sagatavo, saskaņo un iesniedz atbilstoši Līguma 1.2. apakšpunktā noteiktajam vai saskaņo atbilstoši Līguma 1.3. apakšpunktā noteiktajam platformas pieteikuma **Konsolidēto vērtējumu** informācijas sistēmālīdz **202\_\_. gada\_\_.\_\_\_\_\_\_\_\_\_\_.**2.8. Ja Padome konstatē neatbilstību Metodikai informācijas sistēmā iesniegtajā **Vērtējumā/Konsolidētajā vērtējumā** atbilstoši Līguma 2.1. apakšpunktam, tā 3 (trīs) darba dienu laikā no dienas, kad Vērtējums/Konsolidētais vērtējums ir iesniegts informācijas sistēmā, ar elektroniskā pasta starpniecību informē Ekspertu par Padomes konstatēto neatbilstību Metodikai un Eksperts apņemas 3 (trīs) darba dienu laikā no minētās informācijas saņemšanas dienas, novērst nepilnības **Vērtējumā/ Konsolidētajā vērtējumā**  **un iesniegt atkārtoti Vērtējumu/ Konsolidēto vērtējumu** informācijas sistēmā.2.9. Eksperts, parakstot Līgumu, piekrīt, ka viņa personas dati, kas norādīti Līguma rekvizītu daļā, tiks izmantoti Samaksas par pakalpojumu maksājuma veikšanai, kā arī statistikas apkopošanai pēc konkursa (eksperta rezidences valsts, vecums un dzimums).2.10. Ekspertam ir pienākums nekavējoties, bet ne vēlāk kā divu darba dienu laikā, informēt Padomi par apstākļiem, kas apgrūtina vai padara neiespējamu veikt Līguma 1. punktā noteikto. 2.11. Eksperts, parakstot Līgumu, apliecina, ka Ekspertam ir zinātnes doktora grāds.**3. punkts****Padomes saistības**3.1. Līguma darbības laikā Padome nodrošina Ekspertam pieeju platformas pieteikumu sarakstā norādītajiem platformas pieteikumiem, Metodikai, Padomes prezentācijai par informācijas sistēmas lietošanu; prezentācijai par platformas pieteikumu konkursu. 3.2. Padomei ir tiesības dot norādījumus Ekspertam par Līguma priekšmeta izpildi saskaņā ar Metodiku un Līgumu. 3.3. Padomei ir tiesības nodot **Konsolidēto vērtējumu**, neizpaužot eksperta identitāti, attiecīgajam platformas pieteikuma iesniedzējam, kā arī ilgtermiņa programmas īstenošanas un uzraudzības komisijas locekļiem.**4. punkts****Maksājumi**4.1. Vienreizēja samaksa par pakalpojumu par kvalitatīvi, savlaicīgi sagatavotu un nodotu **Vērtējumu** un **Konsolidēto vērtējumu** (saskaņā ar Līguma nosacījumiem un Platformas pieteikumu sarakstu) sastāda [Subject] **EUR ([..] *euro* [..] centi)**, t.sk. Latvijas Republikas normatīvajos aktos noteiktie nodokļi [Title] **EUR** apmērā, summa izmaksai [Status], **EUR** (turpmāk – pakalpojuma samaksa). 4.2. Pēc Vērtējuma/ **Konsolidētā vērtējuma** saskaņošanas vai apstiprināšanas informācijas sistēmā, kā arī Līguma 2.8. apakšpunktā minētajā gadījumā, Padome 3 (trīs) darba dienu laikā pārbauda Vērtējuma/ **Konsolidētā vērtējuma** kvalitāti un atbilstību Metodikai. Ja Vērtējums/**Konsolidētais vērtējums** ir atbilstošs, Padome to apstiprina un Vērtējums/**Konsolidētais vērtējums** ir pieņemts, tādejādi atzīstot Ekspertam noteikto Līguma saistību izpildi pilnā apmērā un termiņā. 4.3. Pakalpojuma samaksu izmaksā Padome vienreizējā maksājumā uz Līgumā norādīto Eksperta norēķinu kontu bankā 30 (trīsdesmit) dienu laikā pēc Līguma 4.2. apakšpunktā Vērtējuma/**Konsolidētā vērtējuma** kvalitātes pārbaudes dienas (ar nosacījumu, ka Līgums ir parakstīts ar drošu elektronisko parakstu[[1]](#footnote-1), vai ir saņemts parakstīts Līgums papīra formātā Padomē).4.4. Padomei ir tiesības samazināt pakalpojuma samaksu vai neveikt tā maksājumu, ja Eksperts nepilda Līguma 1. punktā noteiktos Darbus un/vai Līguma 2. punktā noteiktās saistības bez objektīva pamatojuma. Šādā gadījumā Padome sagatavo atbilstošu Līguma saistību neizpildes fakta konstatācijas aktu un nosūta to uz elektronisko pastu Ekspertam.4.5. Padomei ir tiesības piemērot ekspertam līgumsodu 100% apmērā no pakalpojuma samaksas, ja Eksperts nav ievērojis Līguma 7. punktā un Līguma 3. pielikumā “Apliecinājums par interešu konflikta neesamību un konfidencialitātes ievērošanu” (turpmāk – Apliecinājums) noteiktās konfidencialitātes prasības.4.6. Padome veic uz pakalpojuma samaksu attiecināmo Latvijas Republikas normatīvajos aktos noteikto nodokļu apmaksu. 4.7. Izdevumus, kas nav saistīti ar Līguma izpildi, Eksperts sedz no personīgajiem līdzekļiem.**5. punkts****Līguma termiņš**Līgums stājas spēkā ar tā abpusējas parakstīšanas dienu un ir spēkā līdz Līguma saistību pilnīgai izpildei. **6. punkts****Interešu konflikts**Pirms Līguma izpildes uzsākšanas Eksperts paraksta Apliecinājumu, kas pievienots Līguma 3. pielikumā, apņemoties neizpaust informāciju trešajām personām, un apliecina, ka nav iesaistījies darbībās, kas traucētu veikt objektīvu **Vērtējuma** un **Konsolidētā vērtējuma** sagatavošanu. Parakstīto Apliecinājumu Eksperts augšupielādē informācijas sistēmā pēc Padomes norādēm.**7. punkts****Konfidencialitāte**Eksperts apņemas nodrošināt konfidencialitāti visiem datiem un informācijai, kas saistīta ar Līguma izpildi un/vai **Vērtējumu** un/vai **Konsolidēto vērtējumu**. **8. punkts****Domstarpību risināšana**Visas domstarpības, kas radīsies saistībā ar Līguma izpildi, Puses risinās sarunu ceļā. Ja Puses nepanāks vienošanos sarunu ceļā, strīdi tiek izskatīti Latvijas Republikas normatīvajos aktos noteiktajā kārtībā.**9. punkts****Noslēguma noteikumi**9.1. Līgums ir sagatavots un parakstīts latviešu un angļu valodā uz 4 (četrām) lapām, ar 5 (pieciem) pielikumiem, 2 (divos) eksemplāros ar vienādu juridisku spēku, pa vienam eksemplāram katrai Pusei.9.2. Līguma pielikumi ir Pielikums Nr. 1: Platformas pieteikumu saraksts, Pielikums Nr. 2: Metodika un Apliecinājums, Pielikums Nr. 3: Informācijas sistēmas drošības politika, Pielikums Nr. 4: Informācijas sistēmas lietošanas noteikumi, kas ir Līguma neatņemamas sastāvdaļas, un tos Padome nosūta Ekspertam elektroniskajā pastā. 9.3. Eksperts paraksta un nosūta divus autentiskus Līguma eksemplārus papīra variantā Padomei, kura paraksta Līgumu un vienu no tiem nosūta Ekspertam. Vienlaikus Eksperts nosūta parakstītu un ieskenētu Līguma kopiju uz Padomes e-pastu: pasts@lzp.gov.lv un atbildīgajam projektu sekretāram - Padomes vecākajam ekspertam:\_\_\_\_\_\_\_ . Ja Līgumu paraksta ar drošu elektronisko parakstu, Eksperts elektroniski parakstītu Līgumu nosūta uz Padomes e-pastu: pasts@lzp.gov.lv un atbildīgajam projekta sekretāram – Padomes vecākajam ekspertam uz e-pasta adresi: \_\_\_\_\_\_. Līgums stājas dienā, kad to paraksta pēdējā no Pusēm. |

|  |  |
| --- | --- |
| **Padome** | **Eksperts** |
| Reģ. Nr.: 90000048222Adrese: Smilšu iela 8, Rīga, LV–1050Tālruņa Nr.: \_\_\_\_\_\_\_\_\_\_\_\_\_\_\_\_\_Banka: VALSTS KASE Bankas kods:TRELLV22Konta numurs: LV30TREL2150172011000 | Dzimšanas datums: ID kartes Nr./Pases Nr. : Izdošanas datums:Adrese [iela], [numurs],Pilsēta vai vieta: Pasta kods:Valsts:Personas identifikācijas numurs/Rezidences valsts identifikācijas numurs/nodokļu maksātāja identifikācijas numurs:E-pasta adrese:Bankas kods: Konta Nr./IBAN: SWIFT/BIC: |
| \_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_ |

1. Līgumi ar elektronisko parakstu tiks pārbaudīti, izmantojot Eiropas Komisijas rīku <https://webgate.ec.europa.eu/tl-browser/#/search/file/1> [↑](#footnote-ref-1)